《偶记友颖叔述左文襄语再答几道》
清代·郑孝胥

左侯居军中，叹息谓欧斋。屈指友朋间，才地有等差。

进士胜翰友，举人又过之。我不得进士，胜君或庶几。

欧斋奋然答：霞仙语益奇。举人何足道，卓绝惟秀才。

言次辄捧腹，季高怒竖眉。观君评制艺，折肱信良医。

少年求进士，得之特稍迟。风味如甘蔗，倒嚼境渐佳。

何可遽骄满，持将傲吾侪。不毂虽不德，自知背时宜。

三十罢应试，庚寅直至斯。誓抱季高说，不顾欧斋嗤。

君诗貌烦冤，内喜堪雪悲。官裹行相促，老苍仗头皮。

八股纵已亡，身受伏馀威。知君不忘故，得意还见思。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。